Võstermäe rändrahn

Võstermäe rändrahn on rändrahn Järva maakonnas Türi vallas Laupa külas. See asub Laupa mõisast umbes 2 km läänes, metsas sees. 

Tegemist on ümarja, massiivse, keskmiseteralise, halli graniitrahnuga: pikkusega 6,4 m, laiusega 5,3 m, kõrgusega 2,3 m. Ümbermõõt on 18,5 m. Rahnu ülaosa läänepoolne osa on pikselöögist purustatud, tükid lebavad siiani kivi kõrval maas. Selles esineb ka pragusid, üks pragu ulatub rahnu laelt kuni maani välja. Rändrahn on suhteliselt vähe sammaldunud.Võstermäe rändrahn Keskkonnaagentuuri Infolehel

Rändrahn on võetud kaitse alla ürglooduse objektina.

 Viide 

Kategooria:Eesti rändrahnud
Kategooria:Türi vald